Suchinthana/ta-wikipedia huggingface dataset:
திராகோ சுமாத்திரானசு

திராகோ சுமாத்திரானசு (Draco sumatranus) எனும் சுமாத்திரா மிதக்கும் பல்லியானது தென்கிழக்காசியாவில் காணப்படும் ஓந்தி சிற்றினமாகும். இது இதன் உடலின் பக்கங்களில் நீளமான விலா எலும்புகள் மற்றும் தோல் மடிப்புகளைக் கொண்டுள்ளது. இவை விரிவடைந்து காணப்படும் போது மரக்கிளைகளுக்கிடையே இப்பல்லிகளைச் சறுக்கிச் செல்ல உதவுகிறது.

நடத்தை 
தி. சுமாத்திரானசு முதன்மையாக மரத்தில் வாழும் வாழ்க்கையினைக் கொண்டுள்ளது. பெண் பல்லிகள் வனத்தின் தரைப் பகுதிக்கு முட்டையிட வருகின்றன.

விளக்கம் 
தி. சுமாத்திரானசு உடல் நீளம் சுமார் 9 செ.மீ. ஆகும். சற்று நீளமான வாலினைக் கொண்ட இந்த ஓந்தி மரத்தின் கிளைகளுடன் பொருந்தும் வகையில் மறைய கோடுகளுடன் அடர் சாம்பல்/பழுப்பு நிறத்துடன் கூடிய உடலைக் கொண்டுள்ளது. ஆண்களுக்குக் கன்னத்தின் கீழ் மஞ்சள் முக்கோணத் தோல் உள்ளது. இது பிற பல்லிகளுடன் தொடர்பு கொள்ளப் பயன்படுகிறது. பெரும்பாலும் இனச்சேர்க்கைக்குப் பயன்படுத்துகின்றன. ஆனால் பெண் பல்லி மிகவும் சிறிய நீல நிற மடிப்பைக் கொண்டுள்ளது.

உணவு 
தி. சுமாத்திரானசு சிறிய பூச்சிகளை உணவாக உட்கொள்கின்றன. எறும்புகளும் கறையான்களும் இவற்றின் உணவில் பொதுவானவை.

வாழ்விடம் 
தி. சுமாத்திரானசு காடுகளிலும் பூங்காக்களிலும் தோட்டங்களிலும் நகர்ப்புற அமைப்புகளிலும் ஒப்பீட்டளவில் பொதுவானவை.

புவியியல் வரம்பு 
தி. சுமாத்திரானசு தென்கிழக்கு ஆசியாவில் இந்தோனேசியா, மலேசியா, சிங்கப்பூர் மற்றும் பலவான் தீவுகளில் வாழ்கின்றது.

வகைபிரித்தல் 
தி. சுமாத்திரானசு முன்பு திராகோ வாலன்சு சிற்றினத்தின் துணையினமாகக் கருதப்பட்டது.

மேற்கோள்கள்

மேலும் வாசிக்க 
Baker, Nick; Lim, Kelvin. 2008. Wild Animals of Singapore: A Photographic Guide to Mammals, Reptiles, Amphibians and Freshwater Fishes. Honolulu: University of Hawaii Press. 180 pp. .
. 2006. A Photographic Guide to Snakes and Other Reptiles of Borneo. Sanibel Island, Florida: Ralph Curtis Publishing Inc. 144 pp. . (Draco sumatranus, p. 80).
Schlegel H. [1837 -] 1844. Abbildungen neuer oder unvollständing bekannter AMPHIBIEN, nach der Natur oder dem Leben entworfen, herausgegeben und mit einem erläuternden Texte begleitet. Düsseldorf: Arnz & Comp. xiv + 141 pp. (Draco viridis var. sumatrana, p. 91).

வெளி இணைப்புகள் 

 புகைப்படங்கள் மற்றும் விளக்கம்
 மெக்குயர் ஜே, ஹீங் கேபி. 2001. "தென்கிழக்கு ஆசிய பறக்கும் பல்லிகளின் பைலோஜெனெடிக் சிஸ்டமேட்டிக்ஸ் (இக்வானியாஃ அகாமிடேஃ டிராக்கோ) மைட்டோகாண்ட்ரியல் டிஎன்ஏ வரிசை தரவுகளிலிருந்து ஊகிக்கப்படுகிறது". லின்னியன் சொசைட்டியின் உயிரியல் இதழ் 72:3

பறக்கும் பல்லிகள்
திமோர் பறக்கும் பல்லி

திமோர் பறக்கும் பல்லி (Draco timoriensis) என்றும் அழைக்கப்படும் திராகோ திமோரியென்சிசு, இந்தோனேசியா மற்றும் கிழக்குத் திமோரில் உள்ள சிறிய சுந்தா தீவுகளில் காணப்படும் ஒரு பல்லி சிற்றினமாகும். இது ஓர் அகணிய உயிரி. இதன் உடல் நீளம் 93 மி.மீ. நீளம் வரை இருக்கும்.

மேற்கோள்கள் 

பறக்கும் பல்லிகள்
இந்தோனேசிய உயிரினங்கள்
அகணிய உயிரிகள்
இசுட்ராட்போர்டு மற்றும் போ மக்களவைத் தொகுதி

இசுட்ராட்போர்டு மற்றும் போ (Stratford and Bow),  இங்கிலாந்து நாடாளுமன்றத்தில் உள்ள ஒரு ஐக்கிய இராச்சியத்தின் மக்களவைத் தொகுதியாகும்.  இத்தொகுதி முதலில் 2024 பொதுத் தேர்தலில் போட்டியிட்டது.

தேர்தல் முடிவுகள்

2024

மேற்கோள்கள் 

ஐக்கிய இராச்சியத்தின் அரசியல்
விசுவநாத சாத்திரி

மாயூரம் விசுவநாத சாத்திரி (Mayuram Viswanatha Sastri) (1893–1958) ஓர் கருநாடக இசையமைப்பாளர் ஆவார். “ஜெயதி ஜெயதி பாரத மாதா” என்ற தேசபக்தி பாடலால் இவர்  மிகவும் நினைவுகூரப்படுகிறார். “இந்தியத் தாய்க்கு வெற்றி வெற்றி” என்று மொழிபெயர்க்கப்பட்ட இந்தப் பாடல் தென்னிந்தியாவின் பாரம்பரிய பாடகர்களிடையே மேடையில் பாடும் ஒரு பாடலாக மாறியது. 1948ஆம் ஆண்டு வெளியிடப்பட்ட இவரது பாரத் பஜன் என்ற புத்தகத்தில் உள்ள 18 பாடல்களில் இதுவும் ஒன்று. இதில் பாரத் மாதா (அன்னை இந்தியா) மற்றும் மகாத்மா காந்தியைப் புகழும் பாடல்கள் இடம் பெற்றுள்ளன. இவரது பல வெளியீடுகளில் இந்நூலும் ஒன்றாகும். மேலும் அனைத்திந்திய வானொலியின் 13 அத்தியாயங்களில் ஆவணப்படமாகவும் எடுக்கப்பட்டுள்ளது.

ஆரம்பகால வாழ்க்கை மற்றும் பின்னணி 
விசுவநாத சாத்திரி 1893 நவம்பர் 27 அன்று இராமசாமி கணபாடிகள் மற்றும் பாலம்பாள் லட்சுமி ஆகியோருக்கு மாயூரம் என்று அழைக்கப்படும் மயிலாடுதுறை அருகேயுள்ள தேரழுந்தூரில் பெற்றோரின் ஆறு குழந்தைகளில் இரண்டாவது குழந்தையாகப் பிறந்தார். அன்றைய வழக்கப்படி சமசுகிருதப் படிப்பைப் பெற திருவையாறு கல்யாண் மகால் சமசுகிருதக் கல்லூரியில் சேர்க்கப்பட்டார். அங்கு வேதங்களையும் சிறிது காலம் படித்தார். பின்னர், ஆங்கிலக் கல்வியைப் பெற மையிலாடுதுறை நகராட்சி உயர்நிலைப் பள்ளியில் சேர்ந்தார். 

சிறு வயதிலிருந்தே கருநாடக இசை மீது ஆர்வம் கொண்ட  இவர், தேவகோட்டை தசவாத்தியம் வெங்கடராம ஐய்யங்கர், நாமக்கல் நரசிம்ம ஐய்யங்கர் மற்றும் சிமிழி சுந்தரம் ஐயர் போன்றவர்களின் கீழ் பயிற்சி பெற்றார்.

வாழ்க்கை வரலாறு 
1912 ஆம் ஆண்டில் தனது பள்ளிக் கல்வியை முடித்த விசுவநாதன் பள்ளி ஆசிரியராக சேர்ந்தார். 1913இல் கமலாம்பாள் என்பவரை மணந்தார். 1915 இல் இவரது பெற்றோர் இறந்து போயினர். பின்னர் திருச்சிராப்பள்ளிக்கு குடிபெயர்ந்த இவர் ஆசிரியராகவும் இசைக்கலைஞராகவும் ஆனார். இதற்கிடையில், விசுவநாதன் ஆர்மோனியம் வாசிப்பில் தேர்ச்சி பெற்றார். மேலும் ஆலத்தூர் வெங்கடேச ஐயரை சந்தித்தார். சிறிது காலம் ஹரிகதா கலாட்சேபத்தில் கவனம் செலுத்தினார். பின்னர் காரைக்குடிக்கு குடிபெயர்ந்து இசை ஆசிரியராக பணியாற்றினார். 1921இல் சென்னை திரும்பினார்.

இறப்பு 
இவரது ஒரே மகள் பிறந்த பிறகு ஒரு வருடத்திற்கும் குறைவாகவே உயிர் பிழைத்தாள். 1935இல் இவர் தனது மனைவியையும் இழந்தார். விசுவநாத சாஸ்திரி 1958 டிசம்பர் 31 அன்று ஜம்சேத்பூரில் காலமானார்.

மேற்கோள்கள்

வெளி இணைப்புகள் 
 
 Royal Carpet Carnatic Composers: Mayuram Vishwanatha Shastri 
 Some facts about the composer...
 http://www.trinitymirror.net/news/mayuram-viswanatha-sastri/

1958 இறப்புகள்
மயிலாடுதுறை மாவட்ட நபர்கள்
1893 பிறப்புகள்
கருநாடக இசைக் கலைஞர்கள்
பட்டணம் சுப்பிரமணிய ஐயர்

பட்டணம் சுப்பிரமணிய ஐயர் (Patnam Subramania Iyer, 1845 - 31 சூலை 1902) கர்நாடக இசையமைப்பாளரும் பாடகரும் ஆவார். தியாக பிரம்மம் என்று போற்றப்படுபவரும் தென்னிந்திய இசைக்கு அளப்பரிய சேவைகள் ஆற்றியவருமான தியாகராஜரின் பாரம்பரியத்தை சுப்பிரமணிய ஐயர் பின்பற்றினார். கிட்டத்தட்ட நூறு பாடல்களை இவர் இயற்றியுள்ளார்.

வாழ்க்கை 
சுப்பிரமணிய ஐயர் இன்றைய தமிழ்நாட்டின் தஞ்சாவூர் மாவட்டத்தில் திருவையாறில் பிறந்தார். இவரது தந்தை பாரதம் வைத்தியநாத ஐயர் இசை மற்றும் சாஸ்திரம் ஆகிய இரண்டிலும் திறமையானவர். இவரது தாத்தா பஞ்சநாத சாஸ்திரி தஞ்சாவூர் மன்னர் இரண்டாம் சரபோஜியின் அரசவையில் அரசவை இசைக்கலைஞராக இருந்தார். சுப்பிரமணிய ஐயர் தனது மாமா மேலத்தூர் கணபதி சாஸ்திரியிடமும், பின்னர் தியாகராஜரின் சீடரான மானம்புச்சவாடி வெங்கடசுப்பய்யரின் கீழும் இசையைக் கற்றுக்கொண்டார்.

சீடர்கள் 
சுப்பிரமணிய ஐயர் சென்னையில் நீண்ட காலம் கழித்தார். இது சுப்பிரமணிய ஐயர் என்ற இவரது பெயருக்கு முன்னொட்டு வழங்கியது. மைசூர் வாசுதேவச்சார், பூச்சி ஸ்ரீனிவாச அய்யங்கர், பைரவி கெம்பேகவுடா மற்றும் டைகர் வரதாச்சாரியார் போன்ற இவரது மாணவர்கள் பலர் புகழ்பெற்ற இசையமைப்பாளர்களாகவும் பாடகர்களாகவும் ஆனார்கள். இவரது அண்டை வீட்டுக்காரர் மகா வைத்தியநாதையரும் ஒரு புகழ்பெற்ற இசைக்கலைஞராக இருந்தார். 

கதனகுத்துஹலம் இராகத்தில் அமைந்த இரகுவம்ச சுதா மற்றும் ஆபோகி இராகத்தில் அமைந்த எவரி போதன்னா ஆகிய இரண்டும் இவரது புகழ்பெற்ற பாடல்களில் அடங்கும். தெலுங்கு மற்றும் சமசுகிருதத்தில் இவர் எழுதிய பாடல்களில் தனது குருவின் முத்திரையை ‘வெங்கடேசா’ என்றும் அல்லது அதன் மாறுபாடுகளைப் பயன்படுத்தியதாக அறியப்படுகிறது.

மைசூர் மன்னர் பத்தாம் சாமராச உடையார் அரசவையில் பாடலைப் பாடிய பிறகு இரண்டு முறை இவருக்கு தங்க வளையல்கள் பரிசாக வழங்கப்பட்டது.

மேற்கோள்கள் 

 Musical Nirvana biography
 Creativity at its best, The Hindu, 04-Oct-2002

1902 இறப்புகள்
1845 பிறப்புகள்
வாக்கேயக்காரர்கள்
தஞ்சாவூர் மாவட்ட நபர்கள்
சிறுத்தோப்பு

சிறுத்தோப்பு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
பெரியகரிசல்

பெரியகரிசல் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
ஓலைத்தொடுவாய்

ஓலைத்தொடுவாய் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
தோட்டவெளி

தோட்டவெளி என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
புதுக்குடியிருப்பு (மன்னார்)

புதுக்குடியிருப்பு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
பாலசோர் மக்களவைத் தொகுதி

பாலசோர் மக்களவைத் தொகுதி (Balasore Lok Sabha constituency) ஒடிசா மாநிலத்தில் உள்ள மக்களவைத் தொகுதியாகும்.

சட்டசபை பிரிவுகள் 
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள் அட்டவணையில் கொடுக்கப்பட்டுள்ளன.

தேர்ந்தெடுக்கப்பட்ட உறுப்பினர்கள் 
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1952 மற்றும் 1957ஆம் ஆண்டுகளில் இரண்டு உறுப்பினர்களைக் கொண்ட தொகுதியாக இருந்தது.

பாலசோர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
2024ஆம் ஆண்டு நடைபெற்ற இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவு அறிவிக்கப்பட்டது. இத்தேர்தலில், பாரதிய ஜனதா கட்சி வேட்பாளரும் மக்களவை உறுப்பினராக இருந்த பிரதாப் சந்திர சாரங்கி பிஜு ஜனதா தளம் வேட்பாளர் லெகஷ்ரீ சமந்த்சிங்கரை 1,47,156 வாக்குகள் வித்தியாசத்தில் தோற்கடித்தார்.

குறிப்புகள்

மேற்கோள்கள் 

மயூர்பஞ்சு மாவட்டம்
பாலேஸ்வர் மாவட்டம்
ஒடிசா மக்களவைத் தொகுதிகள்
கன்கு சரண் ஜெனா

கன்கு சரண் ஜெனா (Kanhu Charan Jena; 27 பிப்ரவரி 1920- பிப்ரவரி 2000) ஓர் இந்திய அரசியல்வாதியும் இந்திய நாடாளுமன்றத்தின் மக்களவை மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைவில் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார். 1952 முதல் 1962 வரை பாலசோர் மக்களவைத் தொகுதியிலும் 1962 முதல் 1967 வரை பத்ராக் மக்களவைத் தொகுதியிலிருந்தும் மக்களவை உறுப்பினராகப் பணியாற்றினார்.

மேற்கோள்கள்

வெளி இணைப்புகள் 

 மக்களவை இணையதளத்தில் அதிகாரப்பூர்வ வாழ்க்கை வரலாற்று வரைபடம்
3வது மக்களவை உறுப்பினர்கள்
2ஆவது மக்களவை உறுப்பினர்கள்
1ஆவது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
2000 இறப்புகள்
1920 பிறப்புகள்
ஒடிசா அரசியல்வாதிகள்
நமோபுத்தா

நமோபுத்தா (Namobuddha) (), நேபாளம் நாட்டின் பாக்மதி மாநிலம், காப்ரேபலாஞ்சோக் மாவட்டத்தில்  அமைந்த நகரம் ஆகும். இது காத்மாண்டிற்கு தென்கிழக்கே  42.6 கிலோ மீட்டர் தொலைவில் உள்ளது.

மக்கள் தொகை பரம்பல்
2021ஆம் ஆண்டின் கணக்கெடுப்பின்படி இதன் மக்கள் தொகை 26,160 ஆகும். இதன் மக்களில் பெரும்பான்மையாக நேபாளி மொழி 44.7%,  தாமாங் மொழி 43.4%, நேபாளி மொழி 44.7%, நேவார் மொழி 11.2% பேசுகின்றனர்.சராசரி எழுத்தறிவு  67.7% ஆக உள்ளது.

தாமாங் மக்கள்  43.8%, மலை பிராமணர்கள் 24.8%, நேவார் மக்கள் 12.0%, சேத்திரி மக்கள்  8.1%,,காமி மக்கள்3.1%,  சர்கி மக்கள் 2.4%,  தமாய்/தோலி மக்கள்  0.9% மற்றும் பிற இனக்குழுக்கள் 018/% வீதம் வாழ்கின்றனர்.

இதன் மக்களில் இந்து சமயத்தினர்  54.7%, பௌத்தர்கள் 42.4%, கிறித்தவர்கள் 2.0% மற்றும் பிறர் 0.9% ஆக உள்ளனர்.

சராசரி எழுத்தறிவு  67.7% could read and write, 2.4% could only read and 29.8% could neither read nor write.

மேற்கோள்கள்

வெளி இணைப்புகள்
Official website

நேபாள நகரங்கள்
இசுலாமிய புரட்சிகர பாதுகாப்புப் படைகள்

இசுலாமிய புரட்சிகர பாதுகாப்புப் படைகள் (Islamic Revolutionary Guard Corps (IRGC;  இதனை ஈரானிய புரட்சிக்கரப் படைகள் என்றும் அழைப்பர். இது இரானிய ஆயுதப்படைகளின் கீழ் செயல்படும் கிளை அமைப்பாகும். ஈரானியப் புரட்சிக்குப் பின்னர் ஈரானின் அதியுயர் தலைவரான ரூகொல்லா கொமெய்னி இப்படைப்பிரிவை மே 1979ல் நிறுவினார். 

பகரைன், கனடா, சௌதி அரேபிய மற்றும் அமெரிக்க ஐக்கிய நாடுகள் இப்படையை தீவிரவாத அமைப்பில் சேர்த்துள்ளது.

நோக்கம்
ஈரான் இராணுவம் நாட்டின் இறையாண்மையை காக்கும் வழக்கமான பணியில் செயல்படுகிறது. ஆனால் இசுலாமிய புரட்சிகர பாதுகாப்புப் படைகள், ஈரானின் அரசியலமைப்பு சட்டங்கள், பண்பாடு மற்றும் ஒருங்கிணைப்பையும் பாதுகாப்பதே முதன்மை நோக்கமாகும்.

செயல்பாடுகள்
2024ஆம் ஆண்டில் இப்படையில் ஏறத்தாழ 1,25,000 பேர் உள்ளனர். இசுலாமிய புரட்சிகர கடற்படைப் பிரிவு, பாரசீக வளைகுடாவின் பாதுகாப்பிற்காக செயல்படுகிறது. இதன் பிரிவுகளில் ஒன்றான பாஸ்ஜி எனும் புனிதப் படையில் 90,000  தன்னாலர்வர்கள் உள்ளனர். ஈரானுக்குள் இப்படை செப்பா செய்திகள் எனும் ஊடகத்தை நடத்துகிறது.16 மார்ச் 2022 அன்று அணு நிலையங்களை பாதுக்காக்கும் புதுப் படைப்ப்பிரிவை புரட்சிகர பாதுகாப்பு படைகள் நிறுவியது.

ஈரானிய அரசியல், இசுலாமியப் பண்பாடு மற்றும் சமூகத்தில் இசுலாமிய புரட்சிகர பாதுகாப்புப் படைகள் பெரும் ஆதிக்கம் செலுத்தி வருகிறது. இஸ்ரேலுக்கு எதிராக புரட்சிகரப் படைகள் ஹமாஸ் மற்றும் ஹெஸ்புல்லா தீவிரவாத அமைப்புகளுக்கு நேரடியாகவும், மறைமுகமாகவும் ஆதரவு அளிக்கிறது. மேலும் வளைகுடா நாடுகளில் நடைபெறும் உள்நாட்டுச் சண்டைகளில், புரட்சிகர பாதுகாப்பு படைகளின் தாக்கம் அதிகமாக உள்ளது.

மேற்கோள்கள்

உசாத்துணை

மேலும் படிக்க
 
 
 Hesam Forozan, The Military in Post-Revolutionary Iran: The Evolution and Roles of the Revolutionary Guards, c. 2017
 Safshekan, Roozbeh; Sabet, Farzan, "The Ayatollah's Praetorians: The Islamic Revolutionary Guard Corps and the 2009 Election Crisis", The Middle East Journal, Volume 64, Number 4, Autumn 2010, pp. 543–558(16).
  (discusses U.S. military clashes with Iranian Revolutionary Guard during the Iran–Iraq War)

வெளி இணைப்புகள்

 Official media news outlet used by the Army of the Guardians of the Islamic Revolution (in Persian)
 Vali Nasr] and Ali Gheissari (13 December 2004) "Foxes in Iran's Henhouse", New York Times op-ed article about the growing IRGC role in Iran's power structure
 David Ignatius (17 April 2008) "A Blast Still Reverberating" Washington Post Discussion of 1983 Beirut US Embassy bombing

 ஈரானின் அரசியல்
பனிச்சங்கேணி

பனிச்சங்கேணி என்பது மட்டக்களப்பு மாவட்டத்தில் காணப்படும் ஒரு கிராமம் ஆகும்.

இது கோறளைப்பற்று வடக்கு பிரதேச செயலக பிரிவிற்குட்பட்ட சிறிய நிர்வாக நிலப்பரப்பாகும்.

இக்கிராமத்தில் கோயில் குடியிருப்பு,நடுக்குடியிருப்பு,சல்லித்தீவு என மூன்று பிரதான குடியிருப்புக்கள் காணப்படுகிறது. இங்கு வாழும் மக்கள் பெரும்பாலும் மீனபிடி தொழிலையே பிரதான வாழ்வாதாரமாக கொண்டுள்ளனர்.

தமிழர்கள் செறிந்து வாழும் இக்கிராமம்  வரலாற்றுசிறப்புமிக்கது.இங்கு பனிச்சங்கேணி அரசி என்று அழைக்கப்படும் தமிழ் அரசியான வன்னிச்சி நாச்சி அரசி கி.பி 16ம் நூற்றாண்டுகளில் ஆட்சி செய்துள்ளார்.

மேலும் வரலாற்று சிறப்புமிக்க முருகன் ஆலயமும் இங்கு காணப்படுகிறது. கதிர்காம பாதயாத்திரிகர்கள் இவ்வாலயத்தில் ஓய்வெடுத்து தங்களுடைய பாதயாத்திரையை தொடர்வார்கள் என்பது குறிப்பிடத்தக்கது.

மேற்கோள்கள்

வெளியிணைப்புகள்
பனிச்சங்கேணி அரசி நூல்

மட்டக்களப்பு மாவட்டத்தில் உள்ள ஊர்களும், நகரங்களும்
தாராபுரம் (மன்னார்)

தாராபுரம் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
தாழ்வுப்பாடு

தாழ்வுப்பாடு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
பட்டிதோட்டம்

பட்டிதோட்டம் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு மேற்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
துள்ளுக்குடியிருப்பு

துள்ளுக்குடியிருப்பு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு வடமேற்கே சுமார் 18 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
எழுதூர்

எழுதூர் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு மேற்கே சுமார் 2 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
எமில் நகர்

எமில் நகர் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்கு அருகில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
தரனிதர் ஜெனா

தரனிதர் ஜெனா (Dharanidhar Jena) என்பவர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து சுதந்திராக் கட்சி வேட்பாளராக 1967ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
5வது மக்களவை உறுப்பினர்கள்
1921 பிறப்புகள்
ஒடிசா அரசியல்வாதிகள்
அவிமான்யு சேத்தி

அவிமான்யு சேத்தி (Avimanyu Sethi; பிறப்பு சூன் 29,1970) ஒடிசாவின் பண்டாரிபோகாரியைச் சேர்ந்த ஓர் இந்திய அரசியல்வாதியும் இந்திய நாடாளுமன்றத்தின் மேனாள் உறுப்பினரும் ஆவார்.  இவர் பாரதிய ஜனதா கட்சி சேர்ந்தவர். 2024ஆம் ஆண்டு நடைபெற்ற இந்தியப் பொதுத் தேர்தலில் சேத்தி பத்ரக் மக்களவைத் தொகுதியில் பாஜக சார்பில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

மேற்கோள்கள் 

18ஆவது மக்களவை உறுப்பினர்கள்
வாழும் நபர்கள்
ஒடிசா அரசியல்வாதிகள்
பாரதிய ஜனதா கட்சி அரசியல்வாதிகள்
பாயல் கபாடியா

பாயல் கபாடியா (Payal Kapadia,பிறப்பு 1986) என்பவர் ஒரு இந்திய திரைப்படப் படைப்பாளியாவார். இவர் 2021 கேன்ஸ் திரைப்பட விழாவில் சிறந்த ஆவணப் படத்துக்கான கோல்டன் ஐ விருதை எ நைட் ஆஃப் நோனிங் நத்திங் படத்திற்காக பெற்றார். 2017 ஆம் ஆண்டில், இவரது திரைப்படமான ஆஃப்டர்நூன் கிளவுட்ஸ் 70வது கேன்ஸ் திரைப்பட விழாவிற்குத் தேர்ந்தெடுக்கப்பட்ட ஒரே இந்தியத் திரைப்படமாகும். 2024 ஆம் ஆண்டில், 2024 கேன்ஸ் திரைப்பட விழாவில் ஆல் வி இமேஜின் அஸ் லைட் திரைப்படத்திற்காக இவர் கிராண்ட் பிரி விருதைப் பெற்றார்.

வாழ்க்கை 
ஓவியரும், காணொளி கலைஞருமான நளினி மலானிக்கு 1986 ஆம் ஆண்டு மும்பையில் கபாடியா பிறந்தார்.  கபாடியா ஆந்திராவில் உள்ள ஒரு உறைவிடப் பள்ளியான  இரிஷி பள்ளத்தாக்கு பள்ளியில் பயின்றார். பள்ளியின் திரைப்படச் சங்கத்தின் உறுப்பினராக இருந்ததால், ரித்விக் கட்டக் மற்றும் ஆண்ட்ரி தர்கோவ்ஸ்கி போன்ற அவாண்ட்-கார்ட் திரைப்படப் படைப்பாளிகள் குறித்து அறிந்தார். மும்பை புனித  சேவியர் கல்லூரியில் பயின்றார். சோபியா மகளிர் கல்லூரியில் ஓராண்டு முதுகலைப் பட்டம் பெற்றார். பின்னர் இவர்  புனே திரைப்படக் கல்லூரியில் திரைப்பட இயக்கம் பயின்றார். அங்கு இவர் 2012 இல் தனது இரண்டாவது முயற்சியில் தேர்ந்தெடுக்கப்பட்டார். இடையில் ஐந்து வருடங்கள் இவர் மும்பையில் விளம்பரம் மற்றும் வீடியோ கலை உதவியாளராக பணிபுரிந்தார். திரைப்படக் கல்லூரியை காவிமயமாக்கும் திட்டத்தின் ஒருபகுதியாக 2015 ஆம் ஆண்டில், புனே திரைப்படக் கல்லூரியின் தலைவராக கஜேந்திர சவுகானை நியமித்ததற்கு எதிரான போராட்டங்களுக்குத் இவர் தலைமை தாங்கினார். மேலும் நிர்வாகம் இவருக்கு எதிராக முதல் தகவல் அறிக்கையை பதிவு செய்தது. கல்வி நிறுவனம் இவருக்கான மானியங்களை தடைசெய்தது, இவருக்கான உதவித்தொகையும் மறுக்கப்பட்டது.

திரைப்படவியல்

மேற்கோள்கள்

வெளி இணைப்புகள் 
 
இந்திய திரைக்கதை எழுத்தாளர்கள்
இந்தியப் பெண் திரைப்பட இயக்குநர்கள்
வாழும் நபர்கள்
1986 பிறப்புகள்
பத்ராக் மக்களவைத் தொகுதி

பத்ராக் மக்களவைத் தொகுதி (Bhadrak Lok Sabha constituency) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

சட்டசபை பிரிவுகள் 
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்குப் பிறகு இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்.

தேர்ந்தெடுக்கப்பட்ட உறுப்பினர்கள் 
1962இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன.

பத்ராக் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
2024 இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் எண்ணும் பணியானது 4 சூன் 2024 அன்று நடைபெற்று முடிவு அறிவிக்கப்பட்டது. இதன்படி 2024 தேர்தலில், பாரதிய ஜனதா கட்சி வேட்பாளர் அவிமான்யு சேத்தி, பிஜு ஜனதா தளம் வேட்பாளர் மஞ்சுலதா மண்டலை 91,544 வாக்குகள் வித்தியாசத்தில் வெற்றி பெற்றார்.

மேற்கோள்கள் 

பாலேஸ்வர் மாவட்டம்
பத்ரக் மாவட்டம்
ஒடிசா மக்களவைத் தொகுதிகள்
அர்ஜுன் சரண் சேத்தி

அர்ஜுன் சரண் சேத்தி (Arjun Charan Sethi-18 செப்டம்பர் 1941-8 சூன் 2020) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். 

சேத்தி 1998 முதல் 2019 வரையிலும், 1991 முதல் 1996 வரையிலும், 1980 முதல் 1984 வரையிலும், 1971 முதல் 1977 வரையிலும் பத்ராக் மக்களவைத் தொகுதியின் மக்களவை உறுப்பினராக இருந்துள்ளார்.

தனது அரசியல் வாழ்க்கையில், சேத்தி முதலில் இந்திய தேசிய காங்கிரசு கட்சியையும், பின்னர் பிஜு ஜனதா தளத்தையும், இறுதியாக அவர் இறக்கும் போது பாரதிய ஜனதா கட்சியிலும் செயல்பட்டார்.

1971ஆம் ஆண்டில், இவர் முதல் முறையாகக் காங்கிரசு வேட்பாளராக பத்ராக் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 1980ஆம் ஆண்டில் இந்திய தேசிய காங்கிரசு (ஐ.) வேட்பாளராக இதே தொகுதியிலிருந்து மீண்டும் தேர்ந்தெடுக்கப்பட்டார். 1991ஆம் ஆண்டில் இதே தொகுதியிலிருந்து ஜனதா தளம் வேட்பாளராக மக்களவைக்கு மீண்டும் தேர்ந்தெடுக்கப்பட்டார். 1998, 1999, 2004 மற்றும் 2009ஆம் ஆண்டுகளில் பிஜு ஜனதா தளம் வேட்பாளராக மீண்டும் இத்தொகுதியிலிருந்து மக்களவைக்குத் தேர்ந்தெடுக்கப்பட்டார். 2000 முதல் 2004 வரை அடல் பிகாரி வாச்பாய் தலைமையிலான அரசாங்கத்தில் மத்திய நீர்வளத்துறை அமைச்சராக இருந்தார்.

2019ஆம் ஆண்டில், இவர் பிஜு ஜனதா தளத்தை விட்டு வெளியேறி தனது மகன் அபிமன்யு சேத்தியுடன் பாரதிய ஜனதா கட்சியில் சேர்ந்தார்.

இறப்பு 
சேத்தி புவனேசுவரில் உள்ள ஒரு மருத்துவமனையில் 8 சூன் 2020 அன்று இறந்தார்.

மேலும் காண்க 

 இந்தியப் பொதுத் தேர்தல், 2009

மேற்கோள்கள்

வெளி இணைப்புகள் 
 வாழ்க்கை வரலாறு.
 கூடுதல் வாழ்க்கை வரலாறு
ஜனதா தளம் அரசியல்வாதிகள்
5வது மக்களவை உறுப்பினர்கள்
7வது மக்களவை உறுப்பினர்கள்
10வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
1941 பிறப்புகள்
2020 இறப்புகள்
ஒடிசா அரசியல்வாதிகள்
அம்மோனியம் ஈரைதரசன் பாசுபேட்டு

அம்மோனியம் ஈரைதரசன் பாசுபேட்டு (Ammonium dihydrogen phosphate) என்பது NH4)(H2PO4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். மோனோ அமோனியம் பாசுபேட்டு என்ற பெயராலும் இது அழைக்கப்படுகிறது. விவசாய உரங்கள்  மற்றும் உலர் இரசாயன தீயை அணைக்கும் கருவிகளில் அம்மோனியம் ஈரைதரசன் பாசுபேட்டு முக்கிய மூலப்பொருள் ஆகும். இது ஒளியியல் மற்றும் மின்னணுவியல் ஆகியவற்றிலும் குறிப்பிடத்தக்க பயன்பாடுகளைக் கொண்டுள்ளது.

வேதிப் பண்புகள்
அம்மோனியம் ஈரைதரசன் பாசுபேட்டு நீரில் கரையக்கூடியதாகும். இதிலிருந்து நாற்கோணக அமைப்பில் உள்ள நீரற்ற உப்பாக, நீளமான பட்டகம் அல்லது ஊசிகளாக படிகமாகிறது.  நடைமுறையில் எத்தனாலில் இது கரையாது.

திண்மநிலை  மோனோ அம்மோனியம் பாசுபேட்டு 200 பாகை செல்சியசு வெப்பநிலை வரை நிலைப்புத்தன்மையுடன் உள்ளது. இதற்கு மேலான வெப்பநிலையில் அமோனியா வாயு மற்றும் உருகிய பாசுபாரிக் அமிலமாக (H3PO4) சிதைவடைகிறது. 125 °செல்சியசு வெப்பநிலையில் அம்மோனியாவின் பகுதி அழுத்தம் 0.05 மில்லிமீட்டர் பாதரசம் ஆகும்.

விகிதாச்சார அளவிலான மோனோ அம்மோனியம் பாசுபேட்டின் கரைசல் அமிலத்தன்மை கொண்டுள்ளது. 0.1 சதவீத அடர்த்தியில் இதன் காரகாடித்தன்மைச் சுட்டெண்  4.7 ஆகவும்  5 சதவீத அடர்த்தியில் இந்த மதிப்பு 4.2 ஆகவும் உள்ளது.

தயாரிப்பு
சரியான விகிதத்தில் பாசுபாரிக் அமிலத்தையும் அம்மோனியாவையும் சேற்த்து வினைபுரியச் செய்தால் வெப்ப உமிழ்வினை நிகழ்ந்து தொழில்துறை அளவு ரீதியாக அம்மோனியம் ஈரைதரசன் பாசுபேட்டு தயாரிக்கப்படுகிறது.:

 NH3 + H3PO4 →  NH4H2PO4

படிகநிலை அம்மோனியம் ஈரைதரசன் பாசுபேட்டு வீழ்படிவாகிறது.

பயன்கள்

விவசாயம்
உரங்களின் மூலப்பொருளாக இருப்பதால் எடையளவில் அம்மோனியம் ஈரைதரசன் பாசுபேட்டு வேளாண்மைத்துறையில் அதிக அளவில் பயன்படுத்தப்படுகிறது. தாவரங்கள் பயன்படுத்தக்கூடிய வடிவத்தில் நைட்ரசன் மற்றும் பாசுபரசு தனிமங்களை மண்ணுக்கு வழங்குகிறது. இதன் நைட்ரசன் பாசுபரசு பொட்டாசியம் விகிதவியல் அடையாளம்  12-61-0 (12-27-0) ஆகும்/ அதாவது  தனிம நைட்ரசனின் எடையில் 12% மற்றும்  61% பாசுபரசு  பெண்டாக்சைடு P2O5 அல்லது 27% தனிமநிலை பாசுபரசு ஆகியவற்றைக் கொண்டுள்ளது.

தீ அணைப்பான்
சில உலர் இரசாயன தீயை அணைக்கும் கருவிகளில் பயன்படும் பல்நோக்கு உலர் வேதித்தூளின் ஓர் அங்கமாக இந்த வேதிச் சேர்மம் உள்ளது.

ஒளியியல் பயன்பாடு
மோனோ அம்மோனியம் பாசுபேட்டு இதன் இரட்டை ஒளிவிலகல் பண்புகள் காரணமாக ஒளியியல் துறையில் பரவலாகப் பயன்படுத்தப்படும் படிகமாகும். இதன் நாற்கோணகப் படிகக் கட்டமைப்பின் விளைவாக, இந்த வேதிப்பொருள் எதிர்மறையான ஒற்றை அச்சு ஒளியியல் சமச்சீர்நிலையைக் கொண்டுள்ளது. வழக்கமான ஒளிவிலகல் குறியீடு எண் = 1.522 மற்றும் அசாதாரண ஒளிவிலகல் குறியீடு எண்= 1.478 ஆகிய ஒளியியல்  அலைநீளங்களில் உள்ளது.

மின்னணுவியல் பயன்கள்
மோனோ அமோனியம் பாசுபேட்டு படிகங்கள் அழுத்த மின்சாரம் சார்ந்தவையாகும். சில செயல்படு ஒலி மாற்றுணரி ஆற்றல் மாற்றிகளில் இப்பண்பு மிகவும் அவசியத் தேவையாகும். பொதுவாக இதற்கு மாற்றாக காந்த அழுத்தம் பயன்படுத்தப்படுகிறது. 1950 ஆம் ஆண்டுகளில் அமோனியம் ஈரைதரசன் பாசுபேட்டுப் படிகங்கள் குவார்ட்சு மற்றும் ரோச்செல் உப்பு படிகங்களை செயல்படு ஒலி மாற்றுணரி ஆற்றல் மாற்றிகள் மாற்றியமைத்தன.  ஏனெனில் அவை குவார்ட்சை விட வேலை செய்ய எளிதானவையாகவும் ஈரமுறிஞ்சும் பண்பற்றும் உள்ளன.

இயற்கைத் தோற்றம்
இச்சேர்மம் இயற்கையில் அரிய கனிம பைபாசுபமைட்டு கனிமமாகத் தோன்றுகிறது. இது குவானோ படிவுகளில் உருவாகிறது. மோனோ ஐதரசன் இணையான தொடர்புடைய சேர்மமும் இன்னும் ஓர் அரிதான பாசுபமைட்டு ஆகும்.

மேற்கோள்கள்

பாசுபேட்டுகள்
அமோனியம் சேர்மங்கள்
வி. கே. நாராயண மேனன்

வி. கே. நாராயண மேனன் (V. K. Narayana Menon)  (திருச்சூர் வடக்கே குருபத் நாராயண மேனன்) பாரம்பரிய இந்திய நடனம் மற்றும் இந்திய பாரம்பரிய இசை அறிஞர் ஆவார். இந்தியாவின் முக்கிய கலை விமர்சகர்களில் ஒருவராகவும், சங்கீத நாடக அகாதமி கூட்டாளர்கௌரவத்தைப் பெற்றவராகவும் இருந்தார்.

கல்வி மற்றும் தொழில் 
மேனன் கேரளாவின் திருச்சூர் நகரில் வடக்கே குருபத் குடும்பத்தில் பிறந்தார். பிபிசி இசை நிகழ்ச்சித் தயாரிப்பாளராக தனது வாழ்க்கையைத் தொடங்கினார். பின்னர் அதன் தலைமை இயக்குநரானார். இந்தியாவின் கலை நிறுவனங்கள் மற்றும் ஒளிபரப்பு மையங்களில் முக்கிய பதவிகளை வகித்துள்ளார். அனைத்திந்திய வானொலியின் துணை இயக்குநராக இருந்தார். இந்திய அரசின் கலை, இசை மற்றும் நடனத்திற்கான உச்ச மையமான புதுதில்லியில் உள்ள சங்கீத நாடக அகாடமியின் செயலாளராக இருந்தார். மும்பை தேசிய நிகழ்த்து கலை மையத்தின் தலைவராகவும் இருந்த இவர், இந்த பதவிக்காலத்தில் பல்வேறு கலைகளையும் கலைஞர்களையும் பெரிதும் ஊக்குவித்தார்.

பாரம்பரிய இந்திய நடனம் மற்றும் இசை பற்றிய இவரது எழுத்துக்களுக்காக இவர் குறிப்பிடப்பட்டார். இது குறித்து பல கட்டுரைகளையும் புத்தகங்களையும் எழுதியுள்ளார். இவர் சிறந்த இந்திய கலை விமர்சகர்களில் ஒருவராக கருதப்பட்டார். கேரளா ஒரு சுயவிவரம், தஞ்சாவூர் பாலசரஸ்வதி, டபிள்யூ. பி. யீட்சு நடனக் கலைஞரின் வாழ்க்கை பற்றி) பாலஸரஸ்வதி-தகவல் தொடர்பு புரட்சி, இசையின் மொழி, டபிள்யூ. பி. யீட்சின் வளர்ச்சி ஆகியவை இவரது படைப்புகளில் சில. தி இல்லசுடிரேட்டட் வீக்லி ஆப் இந்தியா போனிவர் தொடர்ந்து கட்டுரைகளை எழுதினார்.

இந்திய அரசு, 1969 இல் பத்ம பூசண் விருதையும், 1980 இல் சங்கீத நாடக அகாதமி கூட்டாளர் விருதையும் வழங்கி கௌரவித்தது.

இவர் இரவீந்திரநாத் தாகூரின் சகோதரரின் மகளை மணந்தார்.

இதனையும் காண்க 

 மணி மாதவ சாக்யார்

மேற்கோள்கள்

வெளி இணைப்புகள் 

கேரள எழுத்தாளர்கள்
இறந்த ஆண்டு குறிப்பிடப்படவில்லை
இந்திய இசையியலாளர்கள்
1911 பிறப்புகள்
டுங்குன் மக்களவைத் தொகுதி

டுங்குன் மக்களவைத் தொகுதி (மலாய்: Kawasan Persekutuan Dungun; ஆங்கிலம்: Dungun Federal Constituency; சீனம்: 龍運國會議席) என்பது மலேசியா, திராங்கானு, டுங்குன் மாவட்டத்தில் அமைந்துள்ள ஒரு மக்களவைத் தொகுதி (P039) ஆகும்.

டுங்குன் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து டுங்குன் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

டுங்குன் மாவட்டம்

டுங்குன் மாவட்டம், திராங்கானு மாநிலத்தில் உள்ள ஒரு மாவட்டம்; திராங்கானு மாநிலத்தில் உள்ள எட்டு மாவட்டங்களில் ஒன்றாகும். அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும். 

இந்த மாவட்டத்தின் தலைநகரம் கோலா டுங்குன் (Kuala Dungun). 1940-ஆம் ஆண்டுகளில் டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (Bukit Besi) என்ற சிறிய நகரத்தில் இரும்புத் தாது எடுக்கப்பட்டது. அந்தக் காலக்கட்டத்தில் டுங்குன் நகரம் ஒரு துறைமுகம நகரமாகச் செயல்பட்டது. அங்கு இருந்து இரும்புத் தாதுப் பொருள்கள் கப்பல்களுக்கு மாற்றப்பட்டன.

கோலா டுங்குன்

சுரங்கத் தொழிலுக்கு பெயர் பெற்ற டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிகச் செயல்பாடுகளுக்கும் பொது போக்குவரத்துச் சேவையை வழங்கி வந்தது.

1980-ஆம் ஆண்டுகளுடன் டுங்குன் நகரின் பொற்காலம் முடிந்தது. அங்கு இருந்த சுரங்கங்கள் படிப்படியாக மூடப்பட்டன. அதன் விளைவாக அங்கு செயல்பட்டு வந்த சுரங்க நிறுவனம் அப்பகுதியை விட்டு வெளியேறியது; தொடருந்து சேவையும் நிறுத்தப்பட்டது. புக்கிட் பீசி இப்போது அரசாங்க நிதியுதவி பெற்ற செம்பனைத் தோட்டங்களுடன் செயல்படுகிறது.

டுங்குன் மக்களவைத் தொகுதி

டுங்குன் தேர்தல் முடிவுகள்

மேற்கோள்கள்

மேலும் காண்க 
 கோலா டுங்குன்
 டுங்குன் மாவட்டம்
 புக்கிட் பீசி
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
திராகோ கார்னூடசு

திராகோ கார்னூடசு (Draco cornutus) என்பது ஓந்தி பல்லியான "பறக்கும் பல்லி" சிற்றினமாகும். இது போர்னியோவினைச் பூர்வீகமாகக் கொண்ட அகணிய உயிரி. இது கடல் மட்டத்திலிருந்து  மீ (2,300 ) உயரத்தில் காணப்படுகிறது. இருப்பினும் இதன் பரவல் குறித்துச் சரியாக அறியப்படவில்லை.

விளக்கம் 
திராகோ கார்னூட்டசின் சறுக்கும் சவ்வு அல்லது படாஜியாவின் நிறம் இந்தப் பல்லிகளின் வாழ்விடத்தைப் பொறுத்தது. காய்ந்து போகும் இலைகளின் நிறத்துடன் பொருந்துவதற்காகக் காலப்போக்கில் இவற்றின் நிறம் மாற்றியமைக்கப்பட்டுள்ளது. இதன் காரணமாக இவை பறவைகளுக்கு இரையாவதிலிருந்து தப்பித்துக்கொள்கின்றன.

மேற்கோள்கள் 

பறக்கும் பல்லிகள்
அகணிய உயிரிகள்
பெத்தியகோடை ஓணான்

பெத்தியகோடா முகடில்லா ஓணான் (Calotes pethiyagodai-கலோட்டசு பெத்தியகோடை) என்பது இலங்கையில் காணப்படும் ஓர் ஓந்தி பல்லியாகும். உள்ளூர் பெயரானது පෙතියාගොඩගේ නොසිලු කටුස්සා (Pethiyagodage nosilu cutussa).

விளக்கம் 
இலங்கையின் பல்லுயிர்ப் பெருக்கத்திற்கு உரோகன் பெத்தியகோடாவின் பங்களிப்புக்காக அவரை கவுரவிக்கும் வகையில் ஆராய்ச்சியாளர்கள் இந்தச் சிற்றினத்திற்கு "பெத்தியகோடத்தின் முகடில்லாத பல்லி" என்று பெயரிட்டனர். இந்தச் சிற்றினம் முன்பு கலோடசு லியோசெபாலசு என்று தவறாக அடையாளம் காணப்பட்டது. ஆனால் க. பெத்தியகோடை ஆண் க. லியோசெபாலசின் ஆண்களைப் போலல்லாமல் குலார் பையினைக் கொண்டிருக்கவில்லை என்றும் செதில்களும் மாறுபாடுகளுடன் காணப்படுகிறது என்று ஆராய்ச்சியாளர்கள் கண்டறிந்தனர்.

பரவல் 
பெத்தியகோடை ஓணான் நக்கிள்ஸ் மலைத்தொடருக்குள், 900-1,400 மீ (ID2), 600  உயரத்தில் காணப்படுகிறது. இது வன விளிம்புகளிலும், மரங்களிலும் புதர்களிலும் காணப்படுகிறது.

உணவு 
பெத்தியகோடை ஓணானின் உணவாகத் தட்டான்பூச்சிகளும் அந்துப்பூச்சிகளும் உள்ளன.

மேற்கோள்கள் 

இலங்கை ஊர்வன
சாரதா (பல்லி)

சாரதா (Sarada) என்பது அகாமிடே குடும்பத்தைச் சேர்ந்த பல்லிகளின் ஒரு பேரினம் ஆகும். இந்தப் பேரினத்திற்குப் பெரிய விசிறி-தொண்டை பல்லி என்ற பொதுவான பெயர் வழங்கப்படுகிறது. இது சீதானா என்ற பேரினத்தின் சகோதர இனமாகும். இவை ஒன்றாக விசிறி-தொண்டை பல்லிகள் என்று அழைக்கப்படும் ஓர் இனக்குழுவை உருவாக்குகின்றன. மூன்று சிற்றினங்களைக் கொண்ட இந்தப் பேரினம், தீபகற்ப இந்தியா முழுவதிலுமிருந்து மூலக்கூறு பைலோஜெனெடிக் ஆய்வுகளின் அடிப்படையில் 2016ஆம் ஆண்டில் உருவாக்கப்பட்டது.

சாரதா என்ற அறிவியல் பெயர் அகாமிடே குறிக்கப் பயன்படுத்தப்படும் மராத்தி வார்த்தையிலிருந்து (srda IAST: saraadā) தோன்றியது. இந்தப் பேரினத்தின் அனைத்து அறியப்பட்ட சிற்றினங்களும் இரண்டு இந்திய மாநிலங்களான மகாராட்டிரா மற்றும் கருநாடகா வடக்குப் பகுதிகளில் மட்டுமே காணப்படுகின்றன.

சிற்றினங்கள் 
இந்தப் பேரினத்தின் கீழ் மூன்று சிற்றினங்கள் இங்கே பட்டியலிடப்பட்டுள்ளன. 

 சாரதா டார்வினி தீபக், கரந்த், தத்தா மற்றும் கிரி, 2016-டார்வின் பெரிய விசிறி தொண்டைப் பல்லி
 சாரதா தெக்கனென்சிசு  (ஜெர்டன், 1870)  -டெக்கண் விசிறி-தொண்டை பல்லி
 சாரதா சூப்பர்பா தீபக், சாம்ப்ரே, போசுலே மற்றும் கிரி, 2016-பெரும் விசிறி-தொண்டை பல்லி

மேற்கோள்கள் 

இந்திய அகணிய உயிரிகள்
ஊர்வன
சி. டக்ளஸ்

சி. டக்ளஸ் (C. Docles or Catfield Douglas, பிறப்பு: 1951) என்பவர் இந்தியாவின் கேரளத்தைப் பிறப்பிடமாக கொண்ட ஒரு ஓவியரும், சிற்பியும் ஆவார்.  இந்தியாவின் பல ஓவியக் கூடங்களில் இவருடைய படைப்புகள் இடம்பெற்றுள்ளன.

துவக்க கால வழ்க்கையும் படிப்பும் 
டக்ளஸ் கேரளத்தின் தலச்சேரியில் பிறந்து வளர்ந்தவராவார். ஓவியத்தில் ஆர்வம் கொண்ட இவர் தன் சொந்த ஊரிலேயே ஓவியப் பயிற்சி எடுத்துக் கொண்டிருந்தார். தன் ஓவியத் திறமையை மேலும் செழுமைப்படுத்திக் கொள்ள தன் 20 வயதில் 1970 இல்  சென்னை ஓவியப் பள்ளியில் வந்து சேர்ந்தார். அங்கு சுடுமண் சிற்பங்கள், பீங்கான் பொருட்கள் செய்யக் கற்றார். தன் கல்லூரி காலத்தின் இறுதி காலத்தில் சோழமண்டலம் கலைஞர்கள் கிராமத்துக்கு குடிபெயர்ந்தார். டக்ளஸ் கல்லூரியிலும், சோழமண்டல கிராமத்திலும் உள்ள கலைஞர்களிடம் நிறைய அறிந்து கொண்டார். வித்தியாசமான மனம் பிசகிய ஓவியரான கே. இராமானுஜத்தை கல்லூரியிலும், சோழமண்டத்திலும் டக்ளஸ் அவதானித்து வந்தார். அவரை தன் ஞான குருவாக வரித்துக் கொண்டார். அவரின் நுட்பமான கிராஃப்பிக்ஸ் பாணியிலான ஓவியப் பாணியை டக்ளஸ் தன் வசப்படுத்த முயன்றார்.

கலை வாழ்வு 
கல்லூரி வாழ்வுக்குப் பிறகு டக்ளஸ் சோழமண்டத்தை தன் வசிப்பிடமாக கொண்டு முழு நேர ஓவியராக ஆனார். டக்ளஸ் தன் 27 வயதில் தொழில்முறை ஓவியராக செயல்படத் தொடங்கினார்.  டக்ளசின் இளமைக்கால ஓவியங்களில் இராமானுஜத்தின் தாக்கம் இருந்தது. ஒருகட்டத்தில் தாளை நன்றாக கசக்கிவிட்டுப் பின்னர் அதில் டக்ளஸ் தன் படைப்புகளை உருவாக்கினார். டக்ளசின் துவக்கக்கால ஓவியங்கள் தலைப்பு அற்றவையாகவும், அரூபப் பின்புலத்திலான ஓவியங்களாக இருந்தன. அதுவரை படங்களை வரைந்துவிட்டு அதற்கு வண்ணங்கள் தீட்டிவந்த டக்ளஸ் பின்னர் நேரடியாக வண்ணங்களைக் கொண்டு ஓவியங்களை வரையத் தொடங்கினார். 

ஒரு கட்டத்தில் ஜெர்மனி சென்ற டக்ளஸ் அங்கு சுமார் ஒன்பது ஆண்டுகள் இருந்தார். புதிய சூழலில் புதிய பரிசோதனைகளுக்கு தன்னை உட்படுத்திக் கொண்டார். அங்கு புதிய பாணியிலான ஓவியங்களை வரையத் தொடங்கினார். முக்கோணம், வட்டம், சதுரம், செவ்வகம், செங்குத்து, குறுக்குச்சட்டம்,  படுக்ககைக்கோடு ஆகியவற்றை உள்ளடக்கியதான ஓவியங்களை அப்போது வரைந்தார். வெறுமையான மனநிலையில், உணர்வுகளின் எவ்வித உந்துதலும் அற்று இவற்றை அவர் வரைந்திருக்குவேண்டும் என்று விமர்சகர் ஜோசப் ஜேம்ஸ் குறிப்பிடுகிறார். ஒரு மனத் தூண்டலினால் அதற்கு மேல் ஜெர்மனியில் இருக்க முடியாமல் சோழமண்டலம் வந்து சேர்ந்தார். இதற்குப் பின், நவீன மனிதன் பற்றியும் வாழ்க்கை பற்றியுமான புரிதல்களோடும் கேள்விகளோடும் அவர் உருவாக்கிய படைப்புகளே இன்று அறியப்படும் டக்ளஸ் என்கிறார் கவிஞரும் கலை விமர்சகருமான சி. மோகன்

கண்காட்சிகள் 
1994-96 ஆண்டுகளில் டக்ளஸ் உருவாக்கிய படைப்புகள் மற்றும் பளிங்குச் சிற்பங்களைக் கொண்டு  சாக்சி கேலரி- பெங்களுர், அலியாஸ் ஃபிரான்சிஸ்- சென்னை, சாக்சி கேலரி- மும்பை ஆகிய இடங்களில் கண்காட்சிகள் நடத்தப்பட்டன.

விருதுகளும் கௌரவங்களும் 
 1994 சார்லஸ் வாலஸ் நல்கை பெற்றார்
 யுனெஸ்கோ நல்கை பெற்றார்
 1992 இல் புது தில்லி லலித் கலா அகாதமியின் தேசிய விருது பெற்றார்
 1991-93, 1994-96 இல் இந்திய அரசின் கலாசார ஆய்வு உதவித் தொகை பெற்றார்
 1990 போபால் பாரத் பவன் விருது 
 1980,90 தமிழ்நாடு மாநில லலித் கலா அகாதமி விருது

மேற்கோள்கள் 

கண்ணூர் மாவட்ட நபர்கள்
1951 பிறப்புகள்
இந்திய ஓவியர்கள்
இந்தியாவில் சாரண சாரணியர் இயக்கம்

இந்தியாவில் சாரணர் மற்றும் வழிகாட்டி இயக்கத்திற்கு  நீண்ட வரலாறு உண்டு.

நிறுவனங்கள் 
இந்தியாவில் சாரணர் மற்றும் வழிகாட்டி இயக்கம் பின்வருவனவற்றின் மூலம் சேவையாற்றுகிறது:

 பாரத சாரணர் வழிகாட்டிகள் இயக்கமானது (BSG), உலகப் பெண் வழிகாட்டிகள் மற்றும் சாரணியர்களின் சங்கம், சாரணர் இயக்கத்தின் உலக அமைப்பின் உறுப்பினராகும். இதன் தேசியத் தலைமையகம் இந்திய அரசால் அங்கீகரிக்கப்பட்டுள்ளது. 
 பசுமை சாரணர்களின் உலகளாவிய இயக்கம், புது தில்லி
 சாரணர்கள்/வழிகாட்டிகள் அமைப்பு, இந்திய அரசால் அங்கீகரிக்கப்பட்ட தேசிய அளவிலான அமைப்பு, சுமார் 1.5 மில்லியன் சாரணர்களும் சாரணியர்களும் உள்ளனர்.
 சுதந்திர சாரணர்களின் உலகக் கூட்டமைப்பின் உறுப்பினரான ஹிந்துஸ்தான் சாரணர் மற்றும் வழிகாட்டிகள் சங்கம் 1928 இல் நிறுவப்பட்டது பின்னர் ராஷ்டிரிய சுவயம்சேவக் சங்கத்துடன் இணைக்கப்பட்டுள்ளது  
 அகில இந்திய சாரணர் சங்கம்
 சாரணர்கள்/வழிகாட்டிகள் இந்திய அமைப்பு, 2017 இல் நிறுவப்பட்டது

இந்திய சாரணர் மற்றும் வழிகாட்டி கூட்டுணர்வு 
இந்திய சாரணர் மற்றும் வழிகாட்டி கூட்டுணர்வு என்பது ஒரு தன்னார்வ, அரசியல் சாராத, சமூக சேவை நிறுவனமாகும் அவர்கள் வளங்கள் அல்லது சேவை மனப்பான்மையுடன் பங்களித்துவருகிறார்கள்.

பெல்ஜியத்தின் பிரஸ்ஸல்ஸை தலைமையிடமாகக் கொண்ட சர்வதேச சாரணர் மற்றும் வழிகாட்டிக் கூட்டுணர்வு 1959 இல் நிறுவப்பட்டது. இது, இந்தியாவின் பல மாநிலங்களில் பல கிளை அமைப்புகளுடன் செயல்பட்டு வருகிறது.

மேற்கோள்கள்

வெளி இணைப்புகள் 

 அகில இந்திய சாரணர் சங்கம்
 சாரணர்கள்/வழிகாட்டிகள் அமைப்பு 
 இந்துஸ்தான் சாரணர் மற்றும் வழிகாட்டிகள் சங்கம்
இந்தியாவில் சாரணியம்
சாரதா டார்வினி

சாரதா டார்வினி (Sarada darwini) என்பது டார்வினின் பெரிய விசிறித்தொண்டை பல்லி என அறியப்படுகிறது. இது ஓந்தி எனும் அகாமிடே குடும்பத்தினைச் சார்ந்த பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி. இந்தப் பல்லி கருநாடக மாநிலத்தில் சுமார் 550 முதல் 660 அடி உயர தார்வார்டு மலைப் பகுதிகளில் காணப்படுகிறது. இவை முட்டையிட்டு இனப்பெருக்கம் செய்யக்கூடியது.

வாழ்விடம்: 
சா. டார்வினி புல்வெளிகள் மற்றும் சமவெளிகளில் விவசாய (பருத்தி) வயல்களில், ஆழமான நிலத்தடி விரிசல்களுக்குள், பாறைகள், புல், மண் மேடுகள் மற்றும் கிளைகளில் வாழ்கிறது.

சொற்பிறப்பியல் 
சார்லஸ் டார்வினின் நினைவாகச் சிற்றினப் பெயர் இடப்பட்டது.

மேற்கோள்கள் 

இந்திய ஊர்வன
இந்திய அகணிய உயிரிகள்
தக்காண விசிறித்தொண்டை ஓணான்

தக்காண விசிறித்தொண்டை ஓணான் (Sarada deccanensis-சாரதா தெக்கான்சிசு) என்பது அகாமிடே (ஓந்தி) குடும்ப பல்லி சிற்றினம் ஆகும். இது இந்தியாவில் மட்டுமே காணப்படும் அகணிய உயிரி.

விளக்கம் 
தக்காண விசிறித்தொண்டை ஓணானது தெற்காசியாவில் காணப்படும் ஒரு சிறிய அளவிலான ஓணான் ஆகும். பேரினம் சாரதா என்பது இந்தியாவில் உள்ள சீதானா பேரினத்தின் ஒரு சகோதரக் குழுவாகும். இதனுடைய செதில்களின் அளவு, வடிவங்கள், எலும்பு அமைப்பு மற்றும் பிற வெளிப்புற அம்சங்களை ஆய்வு செய்த பின்னர் ஆராய்ச்சியாளர்களால் இப்பேரினம் விவரிக்கப்பட்டுள்ளது. இந்தச் சிற்றினத்தின் ஆண் இனச்சேர்க்கை காலத்தில் பிரகாசமான வண்ண அலைதாடியினை வெளிப்படுத்துகிறது. ஆண்கள் பெரும்பாலும் வெப்பமான கோடை மாதங்களில் சுறுசுறுப்பாகச் செயல்படும். தற்போது, இந்தியாவில் விவரிக்கப்பட்ட சாரதா பேரினத்தைச் சேர்ந்த 3 வெவ்வேறு வகையான விசிறித்தொண்டை ஓணான்கள் உள்ளன. இவற்றில், சாரதா தெக்கனென்சிசு உட்பட, சாரதா சூப்பர்பா மேற்குத் தொடர்ச்சி மலையில் காணப்படுகிறது.

மேற்கோள்கள் 

இந்திய ஊர்வன
இந்திய அகணிய உயிரிகள்
சாரதா சூப்பர்பா

சாரதா சூப்பர்பா (Sarada superba) இந்தியாவின் மகாராட்டிராவில் காணப்படும் அகாமிடே பல்லி குடும்பச் சிற்றினம் ஆகும். இது 2016-இல் விவரிக்கப்பட்டது. முன்னர் இது சீதனா பாண்டிசெரியனாவை உள்ளடக்கிய ஓர் உயிரினக்குழுவின் ஒரு பகுதியாக இருந்தது. இது இந்தியாவில் மட்டுமே காணப்படும் அகணிய உயிரி.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
இந்திய ஊர்வன
கெமாமான் மக்களவைத் தொகுதி

கெமாமான் மக்களவைத் தொகுதி (மலாய்: Kawasan Persekutuan Kemaman; ஆங்கிலம்: Kemaman Federal Constituency; சீனம்: 甘馬挽國會議席) என்பது மலேசியா, திராங்கானு, கெமாமான் மாவட்டத்தில் அமைந்துள்ள ஒரு மக்களவைத் தொகுதி (P040) ஆகும்.

கெமாமான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து கெமாமான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கெமாமான் மாவட்டம்

கெமாமான் மாவட்டம், திராங்கானு மாநிலத்தில் உள்ள ஒரு மாவட்டம்; திராங்கானு மாநிலத்தில் உள்ள எட்டு மாவட்டங்களில் ஒன்றாகும். அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும். 

கெமாமன் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் (Dungun District); தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது. கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.

உலு திராங்கானு

இந்த மாவட்டத்தில் உள்ள மற்ற முக்கிய நகரங்கள் கிஜால், கெர்த்தே மற்றும் கெமாசிக். இந்த மாவட்டம் ஒரு நகராட்சி மன்றத்தால் நிர்வகிக்கப் படுகிறது. ஏறக்குறைய 1000 சதுர மைல்கள் பரப்பளவைக் கொண்டது. உலு திராங்கானு மாவட்டத்திற்கு அடுத்த நிலையில், இந்த மாவட்டம் மூன்றாவது பெரிய மாவட்டமாகும்.

கெமாமான் மக்களவைத் தொகுதி

கெமாமான் தேர்தல் முடிவுகள்

கெமாமான் இடைத்தேர்தல் 2023

(சே அலியாஸ் அமீத் தகுதி நீக்கம் செய்யப்பட்ட பின்னர்)

மலேசியப் பொதுத் தேர்தல் 2022

மேற்கோள்கள்

மேலும் காண்க 
 கெர்த்தே
 கெமாமான் மாவட்டம்
 மலேசியத் தேர்தல் தொகுதிகள்

வெளி இணைப்புகள்

திராங்கானு நாடாளுமன்றத் தொகுதிகள்
சீதானா

சீதானா (Sitana) என்பது அகாமிடே குடும்பத்தைச் சேர்ந்த விசிறித்தொண்டை பல்லிகள் என்று அழைக்கப்படும் பல்லிகளின் பேரினமாகும். இவை நேபாளம், இந்தியா, இலங்கை மற்றும் பாக்கித்தானில் காணப்படுகின்றன. இந்தப் பேரினத்தில் பதினான்கு சிற்றினங்கள் உள்ளன. இதில் சமீபத்தில் கண்டுபிடிக்கப்பட்ட பல சிற்றினங்கள் அடங்கும். இலங்கையிலிருந்து இரண்டு புதிய சிற்றினங்கள் கண்டுபிடிக்கப்பட்டுள்ளன. 2016ஆம் ஆண்டில், சாரதா என்ற புதிய பேரினம் உருவாக்கப்பட்டது. இதில் சீதானா பேரினத்தினைச் சேர்ந்த சிற்றினம் ஒன்றும், புதிதாக விவரிக்கப்பட்ட இரண்டு சிற்றினங்களும் அடங்கும். சாரதா என்பது சீதானாவின் சகோதரப் பேரினமாகும். இவை ஒன்றாகச் சேர்ந்து ஓர் உட்கோட்டை உருவாக்குகின்றன. இது ஒட்டோகிரிப்டிசு என்ற சகோதரக் குழுவாகும்.

விளக்கம் 
சீதானா சிறிய அளவிலிருந்து நடுத்தர அளவிலான பல்லிகள் கொண்ட பேரினம் ஆகும். இவை நிலத்தில் வசிப்பவை. முதன்மையாக இவை பூச்சிகளை உண்ணுகின்றன. இருப்பினும் மெல்லுடலிகள் மற்றும் தாவர விதைகளையும் சாப்பிடுகின்றன.

ஆண் ஓணான்கள் 37 முதல் 47 மி.மீ நீளமும் பெண் ஓணான்கள் 36 முதல் 52 மிமீ. நீளம் வரை வளரக்கூடியன. ஆண்கள் அசை தாடிகளைக் கொண்டுள்ளன. இவற்றைப் பயன்படுத்தி இனப்பெருக்கக் காலத்தில் பெண்களைத் தொடர்புகொள்கின்றன. அசை தாடிகள் சிற்றினங்களைப் பொறுத்து சிறியதாகவோ பெரியதாகவோ இருக்கலாம். பெண் ஓணான்களில் அசை தாடிகள் இல்லை.

சிற்றினங்கள் 
சீதானா பேரினத்தின் கீழ் 15 சிற்றினங்கள் உள்ளன.

மேற்கோள்கள் 

 
 இது தொடர்பான தரவுகள்சித்தனாவிக்கிப்பீடியாக்களில்
சுசில் விசிறித்தொண்டை ஓணான்

சுசில் விசிறித்தொண்டை ஓணான் என்பது சீதானா சுசிலி எனப்படும்அகாமிடே  குடும்பத்தினைச் சார்ந்த ஒரு சிற்றினமாகும். இது இந்தியாவில் மட்டுமே காணப்படும் அகணிய உயிரி.

மேற்கோள்கள் 

இந்திய ஊர்வன
இந்திய அகணிய உயிரிகள்
அரி தாஸ்

அரி தாஸ் (Hari Das) ஒரு இந்திய அரசியல்வாதியும் உத்தரகண்ட் சட்டமன்றத்தின் மேனாள் உறுப்பினரும் ஆவார். 2002 மற்றும் 2007 ஆம் ஆண்டுகளில் உத்தரகண்ட் சட்டப்பேரவைக்கு நடந்த தேர்தலில் லாந்தௌரா சட்டமன்றத் தொகுதியைப் பிரதிநிதித்துவப்படுத்தி வெற்றி பெற்றார். 2012 ஆம் ஆண்டில், இவர் உத்தரகண்ட் சட்டமன்றத்திற்கு ஜாப்ரேரா சட்டமன்றத் தொகுதியின் பிரதிநிதியாகத் தேர்ந்தெடுக்கப்பட்டார். இவர் பகுஜன் சமாஜ் கட்சியைப் பிரதிநிதித்துவப்படுத்தினார்.

மேற்கோள்கள் 

பகுஜன் சமாஜ் கட்சி அரசியல்வாதிகள்
உத்தராகண்டு நபர்கள்
உத்தராகண்டு அரசியல்வாதிகள்
வாழும் நபர்கள்
கண சங்கம்

கண சங்கம் அல்லது கண இராச்சியம் அல்லது மக்கள் அரசு (Gana-Sangha or Gana-Rajya பண்டைய இந்தியாவின் தற்கால உத்தரப் பிரதேசம், பீகார் மற்றும் மற்றும் நேபாளத்தின் தெராய் சமவெளிகளில், ஒரு குறிப்பிட்ட  பிரபுத்துவ குடியரசின் ஒரு வகை குலக் கட்டமைப்பாகும். இந்த  கண இராச்சியங்கள் எனும் மக்கள் குடியரசுகள் கிமு 6ஆம் நூற்றாண்டின் முற்பகுதியில் இருந்தது.

சொற்பிறப்பியல்
சமசுகிருதம் மற்றும் பாளி மொழிகளில் கணம் என்ற சொல்லிற்கு குறிப்பிட்ட மக்கள் சமூகத்தின் குழு என்று பொருள். பௌத்தத்தில் சங்கம் என்பதற்கு பிக்குகள்  (ஆண் துறவிகள்) மற்றும் பிக்குணிகள் (பெண் துறவிகள்) ஆகியோரின் துறவற சமூகத்தைக் குறிக்கிறது.

கண சங்கம் என்ற சொற்றொடரை (ஆட்சி மூலம்) பழங்குடியினர் இனக்குழுவின் கூட்டம் என்று மொழிபெயர்க்கலாம். பண்டைய இந்தியாவில் உள்ள பெரிய மாநிலங்களை அடிக்கடி குறிப்பிடும் அங்குத்தர நிகாயம் போன்ற பண்டைய பௌத்த நூல்களில், மன்னராட்சிக்கு மாறாக ஒரு வகை பிரபுத்துவ மக்கள் குழு ஆட்சியை கண சங்கம் என்று குறிக்கிறது. .  

பண்டைய இந்தியாவில் 16 பெரிய மகாஜனபாதங்களில்  (மாநிலங்கள்), சாக்கியர்கள், கோலியர்கள், வஜ்ஜிகள் மற்றும் மல்லர்கள் ஆகிய இனக்குழுவினர் மட்டும் கண சங்கம் எனும் நிலப்பிரபுத்துவ குடியரசு ஆட்சியை பின்பற்றினர்.

இந்த கண சங்கம் மக்கள் இராச்சியங்கள் அனைத்தும் இமயமலையின் அடிவாரத்தில், கிழக்கு உத்தரபிரதேசம், பீகார், நேபாளத்தின் தெராய் பகுதிக்கு அருகில் அமைந்திருந்தது.. இதற்கு நேர்மாறாக, ஒரு முடியாட்சி அரசாங்கத்தை (சாமராஜ்யம்) பின்பற்றிய மாநிலங்கள், பொதுவாக கங்கைச் சமவெளிகளில் அமைந்திருந்தது..

கண சங்கம் அல்லது கண இராச்சியத்தின் அமைப்பு
பண்டைய பௌத்த நூல்களின் ஆதாரங்களின்படி, கண சங்கத்தின் முக்கிய பண்புகள் ஒரு தலைவன் (கனா முக்யா) மற்றும் ஆலோசனைக் கூட்டம் (சங்கம்) ஆகும். இனக்குழுவால் தேர்ந்தெடுக்கப்படும் நிலக்கிழாரான தலைவன் சத்திரியர் வகுப்பைச் சேர்ந்தவராக இருக்க வேண்டும். கண இராச்சியத்தின் தலைவர், தனது நடவடிக்கைகளை ஆலோசனைக் குழுவுடன் ஒருங்கிணைப்பார்.  கண சங்கம் அவ்வப்போது கூடி, அனைத்து முக்கிய முடிவுகளையும் விவாதிக்கும். கௌதம புத்தர்  காலத்தில், பணக்காரர்கள் மற்றும் ஏழைகள் அனைவருக்கும் கண சங்கம் திறந்திருந்தது.கண இராச்சியமானது நிர்வாகத் துறை மற்றும் நீதித்துறை என இரண்டாக பிரிக்கப்பட்டிருந்தது.

வரலாற்றுப் பதிவுகள்
பண்டைய இந்தியாவில்  கண இராச்சியங்கள் கிமு 6 ஆம் நூற்றாண்டின் முற்பகுதி வரை  இருந்ததாக பொதுவாக நம்பப்படுகிறது. சாக்கியர்கள், கோலியர்கள், வஜ்ஜிகள் மற்றும் மல்லர்கள் ஆகிய இனக்குழுவினர் குடியரசு அமைப்பில் ஆட்சி செய்தனர் என்பதை அங்குத்தர நியாகா எனும் பௌத்த நூல் குறிப்பிடுகிறது.

பண்டைய இந்திய அரசியல் கையேடான அர்த்தசாஸ்திரம் நூலில் கண சங்கங்களை எவ்வாறு கையாள்வது என்பது பற்றிய ஒரு அத்தியாயத்தை கொண்டுள்ளது. . 

பேரரசர் அலெக்சாந்தருக்கு இரண்டு நூற்றாண்டுகளுக்கு பிந்தைய கிரேக்க வரலாற்றாசிரியரான தியோடோரஸ் சிசிலி என்பவர் தனது நூலில் பண்டைய இந்தியாவில் சுதந்திரமான மற்றும் ஜனநாயக குடிஅரசுகள் இருந்ததாகக் குறிப்பிடுகிறார். மக்கள் சங்கத்தின் மையப் பங்கை வலியுறுத்துகின்றனர். இதனால் அவற்றை ஜனநாயக நாடுகளாகக் கூறுகின்றனர்.

இதனையும் காண்க
 ஜனபாதங்கள் 
 மகாஜனபாதங்கள்

மேற்கோள்கள்

மேலும் படிக்க
 
 
பண்டைய இந்தியா
குடியரசுகள்
இந்திய வரலாறு
அவதார் சிங் மல்கோத்ரா

அவதார் சிங் மல்கோத்ரா (Avtar Singh Malhotra)  (18 ஏப்ரல் 1917 – 23 மே 2005) ஒரு பஞ்சாபிய அரசியல்வாதி ஆவார். இவர் இந்தியாவின் பஞ்சாப் மாநிலத்தின் இந்தியப் பொதுவுடைமைக் கட்சியைச் சார்ந்தவர் ஆவார். 1980 களில் பஞ்சாபில் பிரிவினைவாத கிளர்ச்சியின் போது பொதுவுடைமை மற்றும் தேசபக்தி எதிர்ப்புக்கு இவரது தீவிரமான தலைமைக்காக பிரபலமானவர்.

வாழ்க்கை வரலாறு 
1917 ஏப்ரல் 18 அன்று பிரித்தானிய பஞ்சாபின் இராவல்பிண்டி மாவட்டத்தில் உள்ள தௌல்டாலா நகரில் பிறந்தார். (இப்போது பாகிஸ்தானில் உள்ளது) மல்கோத்ரா தனது குழந்தைப் பருவத்தை அங்கே கழித்தார்.

1940களில் ஆங்கிலத்தில் முதுகலைப் பட்டத்தில் முதல் வகுப்பில் தேர்ச்சி பெற்ற பிறகு, மல்கோத்ரா ராவல்பிண்டியில் உள்ள ஒரு கல்லூரியில் ஆங்கில விரிவுரையாளர் ஆனார். இந்தக் காலகட்டத்தில் அவர் கம்யூனிஸ்ட் இயக்கத்தில் சேர்ந்தார். 1945-ஆம் ஆண்டில் தனது வேலையைத் துறந்த பிறகு, பொதுவுடைமைக் கட்சியின் வார இதழான ஜங்கே ஆசாதியின் ஆசிரியராக ஆனார்.

புத்தகங்கள் 

 பஞ்சாப் நெருக்கடியும் வெளியேறும் வழியும் (கம்யூனிஸ்ட் கட்சி வெளியீடு, 1984) 
 பஞ்சாபைக் காப்பாற்றுங்கள், இந்தியாவைக் காப்பாற்று (கம்யூனிஸ்ட் கட்சி வெளியீடு, 1984) 
 பஞ்சாப் பிரச்சனையும் தீர்வும் (கம்யூனிஸ்ட் கட்சி வெளியீடு, 1985) 
 கம்யூனிஸ்ட் கட்சி என்றால் என்ன?  (கம்யூனிஸ்ட் கட்சி வெளியீடு, 1986) 
 பஞ்சாப்ஃ இந்திய கம்யூனிஸ்ட் கட்சியின் தியாகிகள்ஃ அவர்கள் வகுப்புவாத நட்புறவு மற்றும் தேசிய ஒருமைப்பாட்டிற்காக தங்கள் உயிரை தியாகம் செய்தனர் (கம்யூனிஸ்ட் கட்சி வெளியீடு, 1988) 
 இந்திய ஒற்றுமைக்காக மத்திய-மாநில உறவுகளை ஜனநாயகப்படுத்துதல் (கம்யூனிஸ்ட் கட்சி வெளியீடு, 1991) 
 மொழியியல் அரசுகளுக்கான போராட்டத்தில் கம்யூனிஸ்டுகளின் பங்கு (கம்யூனிஸ்ட் கட்சி வெளியீடு, 1986) 
 பகுஜன் சமாஜ் கட்சியின் இயல்பு (சி. ராஜேஸ்வர ராவ், அவதார் சிங் மல்ஹோத்ரா

மேற்கோள்கள் 

இந்தியப் பொதுவுடமைவாதிகள்
இந்தியப் புரட்சியாளர்கள்
2005 இறப்புகள்
1917 பிறப்புகள்
சீதானா காலேசரி

சீதானா காலேசரி (Sitana kalesari) என்பது அகாமிடே பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி. இந்தச் சிற்றினம் வகை வட்டாரத்தின் அடிப்படையில், சி. காலேசரி என்று பெயரிடப்பட்டது.

மேற்கோள்கள் 

இந்திய ஊர்வன
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
இந்திய அகணிய உயிரிகள்
சீதானா மருதம்நெய்தல்

சீதானா மருதம்நெய்தல் (Sitana marudhamneydhal) என்பது அகாமிடே குடும்ப பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி.

2021ஆம் ஆண்டில், சீதானா அட்டென்போரோகி சிற்றினம் சீதானா மருதம்நெய்தல் சிற்றினத்துடன் ஒத்ததாக அறியப்பட்டது.

மேற்கோள்கள் 

இந்திய ஊர்வன
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இந்திய அகணிய உயிரிகள்
சீதானா சிவாலென்சிசு

சீதானா சிவாலென்சிசு (Sitana sivalensis) என்பது நேபாளத்தில் காணப்படும் அகாமிடே பல்லி சிற்றினமாகும். இதன் பொதுவான பெயர் சிவாலிக் சீதானா ஆகும். இந்தச் சிற்றினம் காணப்பட்ட  நேபாளத்தில் உள்ள சிவாலிக் மலைத்தொடரின் பெயரால் அழைக்கப்படுகிறது. சிறிய அளவிலான இந்த ஓணான் 4 சென்டிமீட்டர் நீளமுடையது. ஆண் ஓணான்களின் மிகச் சிறிய குலார் பை முன்கால்களுக்கு இடையில் காணப்படும். ஆனால் இதுவரை அறியப்பட்ட சீதானா சிற்றினங்களில் நடுவில் காணப்படும்.

மேற்கோள்கள்

பிற குறிப்புகள் 
 Schleich & Kästle, 1998: Sitana fusca spec. nov., a further species from the Sitana sivalensis- complex. Contributions to the herpetology of south-Asia (Nepal, India), Fuhlrott-Museum, Wuppertal, (pp. 207–226).
 Kelaart, Edward Fred 1854 Catalogue of reptiles collected in Ceylon. Ann. Mag. Nat. Hist. (2) 13: 137–140

வெளி இணைப்புகள் 
 சீதானா சிவாலென்சிசு Reptarium.cz ஊர்வன தரவுத்தளம்

ஊர்வன
நேபாள உயிரினங்கள்